Nasir ol Molk Mosque (Persian: مسجد نصیر الملک – Masjed e Nasir ol Molk‎‎), tí wọ́n tún mọ̀ sí  Mọ́ṣáláṣí Aláwọ̀ Pupa Fẹ́ẹ́rẹ́, jẹ́ mọ́ṣáláṣí ìbílẹ̀ ní Shiraz, Iran. Ó wà ní agbèègbè  Gowad-e-Arabān nítòsí Šāh Čerāq Mosque. Mọ́ṣáláṣí yìí ní gílásì aláwọ̀ àràbarà tí ó sí ṣe àfihàn àwọn èròjà ìbílẹ̀ bíi Panj Kāse ("marún tí ó tẹ̀") . Wón máa ń sàbà pèé ní Mọ́ṣáláṣí Aláwọ̀ Pupa Fẹ́ẹ́rẹ́, nítorí lílo áwọ̀ pupa fẹ́ẹ́rẹ́ sílẹ̀ fún ẹ̀ṣọ́ inú rẹ̀. Wọ́n kọ́ mọ́ṣáláṣí yìí nígbà àkókò Qajar, wọ́n sì ń lòó lábẹ́ ààbò Endowment Foundation of Nasir ol Molk. Wọ́n kọ́ọ láàrín Ọdún 1876 sí 1888 nípa àṣẹ Mirzā Hasan Ali (Nasir ol Molk) tí ó jẹ́ ọba Qajar. Àwọn aṣàpẹẹrẹ ayàwòrán ni Mohammad Hasan-e-Memār, ayàwòrán ọmọ orílẹ̀ èdè Iran, àti Mohammad Rezā Kāshi-Sāz-e-Širāzi. Àtúnṣe, ààbò, àti ìtọ́jú ohun ìṣẹ̀báyé yìí wà ní ìṣàkóso Endowment Foundation of Nasir ol Molk.